यो कर प्रणालीले सिनेमा क्षेत्रमा भार थपिदिएको छ । यसको विरोधमा तमिलनाडुका सिनेमाहलहरूले पहिले नै हडतालमा जाने बताइसकेका छन् । अहिले टेलिकम क्षेत्रमा १५ प्रतिशत कर लाग्ने गरेकोमा अब जीएसटीअन्तर्गत त्यो बढेर १८ पुगेको छ । यसले टेलिफोन कल महँगिएको छ । मोबाइल फोनहरूको मूल्य एकदमै बढेको छ । अहिलेको भन्दा झन्डै ५ प्रतिशत विन्दुले बढी कर तिनुपर्ने भएकाले भारतमा मोबाइल सेटको मूल्य बढ्नेछ । मेडिकल इन्स्योरेन्सको कर १५ प्रतिशतबाट बढेर १८ प्रतिशत पुगेको छ । चक्लेट, सेम्पो, फेसक्रिम, टेलिभिजन, फ्रिज, वासिङ मेसिन, फर्निचर तथा घडीहरूको करलाई २६ बाट २८ प्रतिशत पुर्‍याएका कारण ती सामानहरू महँगो हुनेछन् । त्यसैगरी होटलहरूको करमा पनि वृद्धि भएको छ । अब भारतमा होटलको बसाइ महँगो हुनेछ । तर एक हजार रुपैयाँभन्दा दैनिक कम तिर्नुपर्ने होटलको दाम भने सस्तिनेछ । यसमा शून्य प्रतिशत जीएसटी लाग्नेछ ।
